Ισίδωρος Κυριακόπουλος

Ο Ισίδωρος Κυριακόπουλος (Μαραθόκαμπος Σάμου, 1819 - 7 Σεπτεμβρίου 1882) ήταν Σάμιος Ιερομόναχος ο οποίος έζησε τον 19ο αιώνα.

 Βιογραφία 
Ο Ισίδωρος Κυριακόπουλος γεννήθηκε στον Μαραθόκαμπο Σάμου το 1819. Το 1839 εκάρη μοναχός στη Μονή Ιωάννου Θεολόγου στην Πάτμο. Έγινε υποτακτικός του Απολλώ για είκοσι χρόνια. Το 1859 ο ηγούμενος της Μονής Ευαγγελισμού της Ικαρίας να αναλάβει την ηγουμενία ως τέταρτος κατά σειρά ηγούμενος, μετά τον Αγάθωνα  και τον ιδρυτή και κτήτορα Νήφωνα.

 Η ηγουμενία του Ισιδώρου 
Κατά τη διάρκεια της Ηγουμενίας του φύτευσε ελαιώνα και αμπέλια, έκτισε υδρόμυλο και ίδρυσε βιβλιοθήκη, συνέταξε μοναχολόγιο και κτηματολόγιο και άρχισε να γράφει τον κώδικά της.

Το 1867 ή 1869 παραιτήθηκε από την ηγουμενία και ίδρυσε κοντά στον τόπο καταγωγής του, στους πρόποδες του όρους Κέρκης, το κάθισμα του Αγίου Ιωάννου του Ελεήμονος, πάνω στα ερείπια αρχαίας Μονής. Στη συνέχεια ο Ισίδωρος παρέδωσε το μοναστικό του ίδρυμα στον υποτακτικό του Κάλλιστο, ο οποίος με διαθήκη το αφιέρωσε στον Πανάγιο Τάφο,όπου ανήκει μέχρι σήμερα.

 Κατοπινή δράση 
Το 1871 μετά από παρακλήσεις της αδελφότητας της μονής αναλαμβάνει ηγούμενος στη Μονή Προφήτη Ηλία, στο Καρλόβασι Σάμου, την οποία κάνει κοινόβιο. Στη συνέχεια αναλαμβάνει την ηγουμενία της Μονής Μεγάλης Παναγιάς Σάμου, όπου και πέθανε στις 7 Σεπτεμβρίου 1882.

 Παραπομπές 

 Πηγές 


Κατηγορία:Έλληνες εκκλησιαστικοί συγγραφείς
Κατηγορία:Έλληνες Χριστιανοί μοναχοί